තල්දූවේ සෝමාරාම හිමියන් වැඩම කර තිබුණේ අග්‍රාමාත්‍යවරයාව බැහැදැක ආයුර්වේද වෛද්‍ය විද්‍යාලයේ දියුණුව සම්බන්ධයෙන් වැදගත් කරුණු කිහිපයක් සාකච්ඡා කිරීමටය. සෝමාරාම භික්ෂුව අතේ ඒ හා සම්බන්ධ ලිපි ගොනුවක් ද තිබූ අතර අග්‍රාමාත්‍ය එම භික්ෂුව ඔහු ළඟට කැඳවා ගත්තේ බොහොම ගරු සරු ඇතිවය. තල්දූවේ සෝමාරාම භික්ෂුව ලිපි ගොනුව පෙන්වමින් සිටි අතරවාරයේ සිවුර තුළ සඟවා ගෙන සිටි රිවෝල්වරයෙන් දිගට හරහට අග්‍රාමාත්‍යවරයාට වෙඩි තැබූ අතර ඒ අවස්ථාවේ එහි වැඩ සිටි ආනන්ද හිමියන්ට ද රිවෝල්වරය එල්ල කර තිබේ. කොළඹ ජාතික රෝහලේදී බණ්ඩාරනායක ශ්‍රීමතාණන් සදහටම නෙත් පියා ගත්තේ සුවහසක් ජනී ජනයා හඬවමිනි. මෙම ඝාතනය පිළිබඳ සැක එල්ල වූවන් අතර තල්දූවේ සෝමාරාම භික්ෂුවට අමතරව එහි මාපිටිගම බුද්ධ රක්ඛිත, ඇම්.පී. ජයවර්ධන සහ දාගොන්නේ ඔසී කොරයා නමැත්තෙක් ද විය.
බණ්ඩාරනායක ශ්‍රිමතාණන් සදහටම දෙනෙත් පියාගත්තේ කොහේදීද?
කොළඹ ජාතික රෝහලේදී